Virbalio Miesto Laukai
Virbalio Miesto Laukai – kaimas Vilkaviškio rajono savivaldybėje, apima Virbalio miestą supančias žemes. Virbalio Miesto Laukų seniūnaitija. Pro kaimą teka Rausvė su intaku Paviržupe, sudarytas Virbalio tvenkinys. Pietuose siekia Virbalgirį, vakaruose Kybartus. Kaimą kerta plentas  A7  Marijampolė–Kybartai–Kaliningradas , kelias  5102  Virbalis–Vištytis . Kaimo šiaurėje yra kapinės, kuriose 1941 m. liepą–rugpjūtį nužudyta ~10 tūkst. žydų. 1986 m. jiems pastatytas paminklas (architektas – Stasys Krevčenka). Kaimo pietuose stūkso Virbalgirio piliakalnis, yra Mažučių senosios kapinės. Virbalio Miesto Laukai – vienas ilgiausių Lietuvos vietovardžių.